Merak

Merak ( [mĕ.rak], ) adalah nama biasa untuk tiga spesies burung dalam genus-genus Pavo dan Afropavo dari keluarga Phasianidae. Burung-burung ini dikenali kerana penampilan jantan burungnya yang meneriak nyaring serta bulu ekor yang sangat menarik dengan titik-titik mata atau jajaran bulu-bulu terlindung yang dikembangkan semasa hendak mengawan.

Terdapat tiga spesies yang wujud dalam  jenis burung bernama demikian termasuk:
 Merak hijau, Pavo muticus di Asia Tenggara
 Merak India, Pavo cristatus di tanah India
 Merak Kongo, Afropavo congensis di Lembah Congo

 Penamaan 
Perkataan merak menyerap daripada suatu bahasa dalam rumpun bahasa Asli yang pada awalnya mengkhusus kepada burung merak hijau (Pavo muticus) sebelum diluaskan maknanya.

 Ciri umum 
 Badan 
Saiz dan panjang rentang sayap merak-merak India dan hijau betina lebih kecil berbanding merak jantan, ekor merak jantan pula lebih panjang. Ekor merak hijau jantan lebih pendek daripada ekor merak India.

Kedua-dua kepala merak jantan dan betina mempunyai jambul. Jambul merak India mempunyai hujung yang besar.

Kaki kedua-dua merak hijau jantan dan betina mempunyai taji, tetapi merak India jantan sahaja yang ada taji.

 Bulu-bulu 

Bulu merak India jantan berwarna hijau dan biru yang berkilat, kebanyakannya hijau dan biru metalik, akan tetapi bagi merak hijau ia mempunyai bulu badan berwarna kuning keemasan atau tembaga dan hijau, sayapnya pula berwarna hitam dengan kilauan biru.

Merak hijau berbeza dengan merak India di mana merak jantan mempunyai bulu berwarna hijau dan emas, serta sayap Tidak seperti merak India, merak Hijau betina serupa dengan merak jantan, tetapi ekor menegak yang lebih pendek, warna tembaga pada leher yang lebih pudar dan kilauan warna yang lebih kurang.

 Ekor 

Ekor merak tidak hanya terdiri dari bulu-bulu ekor yang panjang tetapi juga bulu ekor biasa yang mencanak naik. Hujung bulu-bulu panjangnya bertompok yang rupanya seperti bebola mata iaitu ocellus, tanda mata ini terdiri daripada satu tompok berwarna ungu kehitaman dikelilingi satu gelung luar berwarna biru kehijauan yang pendarrona dan satu gelung luar kuning keemasan. Tanda-tanda ini dapat dilihat dengan jelas apabila merak jantan mengembangkan atau mengipaskan ekornya pada sudut 60° untuk memancarkan bahagian biru tersebut yang menarik perhatian pasangan.. Ekor merak jantan tidak ada tanda mata ini sehingga merak berusia lima atau enam tahun.

Merak Congo jantan biasanya tidak mengembangkan ekornya, tetapi menggunakan ekornya semasa hendak mengawan. Bulu ekornya lebih pendek berbanding merak India dan Hijau. Merak betina bagi spesies India dan Afrika mempunyai bulu kelabu pucat dan/atau perang.

Merak India betina mempunyai gabungan warna bulu kelabu pudar, perang dan hijau. Merak betina juga mengembangkan bulunya untuk mengusir persaingan dari merak betina lain atau memberi isyarat bahaya kepada anak-anaknya.


 Hubungan dengan manusia 
Penganut agama Hindu melihat merak sebagai tunggangan dewa perang Subramaniam atau Kartikeya. Dewa ini melawan asura bernama Surapadman yang bertukar menjadi sebatang pokok mangga, Subramaniam membaling lembingnya ke arah pokok mangga ini yang terbelah dua menjadi seekor ayam dan seekor merak, merak ini yang menjadi haiwan tunggangannya. Sehelai bulu merak juga menghiasi mahkota dewa Krishna.

 Rujukan 

 Pautan luar